Diari Oficial de la Generalitat Valenciana


Sumari del DOGV 10194, del 20-12-2024 (2024/13803)

RESOLUCIÓ de 13 de desembre de 2024, de la Presidència, per la qual es modifica la Resolució de 19 de desembre de 2023, de la Presidència de l’Institut Valencià de Competitivitat Empresarial (IVACE), per la qual es convoca la segona edició del programa de concessió de subvencions a empreses per a projectes d'innovació de PIME (INNOVA-CV) amb càrrec al pressupost de l’exercici 2023, amb finançament de la Unió Europea a través del Fons Europeu de Desenvolupament Regional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10135

Data del DOGV
:   20-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13817

CVE
:   ZZJL-M-1406-50361

Data del document
:   13-12-2024

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial
    * ajuda pública
    * innovació
    * empresa
    * ajuda a les empreses
    * legislació

Per Resolució de 19 de desembre de 2023, de la Presidència de l’Institut Valencià de Competitivitat Empresarial (IVACE), es va convocar la segona edició del programa de concessió de subvencions a empreses per a projectes d'innovació de pime (INNOVA-CV) amb càrrec al pressupost de l’exercici 2023, amb finançamentde la Unió Europea a través del Fons Europeu de Desenvolupament Regional. (DOGV Núm. 9752, de 29 de desembre de 2023), sent adjudicades per Resolució de 7 de novembre de 2024.

Amb anterioritat a l’adjudicació de les ajudes han tingut lloc unes devastadores inundacions patides en la província de València a conseqüència d’una descomunal DANA (Depressió Aïllada en Nivells Alts) iniciada el 28 d’octubre de 2024, amb conseqüències terribles, que va afectar àmplies zones de la província de Valencia. Això ha causat danys de gran magnitud en béns i infraestructures de tota índole, la qual cosa ha pogut provocar que l'execució dels projectes que es van presentar en la convocatòria abans referida hagen pogut vore’s afectats no sols per les empreses en qualitat de beneficiàries de l'ajuda de manera directa o col·lateral, sinó també per les empreses proveïdores de béns i servicis crítics per al desenvolupament dels projectes subvencionats.

Per això, a la vista de la proposta realitzada per l'Àrea d'Empreses i Associacions de l'IVACE i d’acord amb les mesures aprovades en l’Acord de 4 de novembre de 2024, del Consell, pel qual s’adopten mesures urgents per a pal·liar els danys produïts pel temporal iniciat el 29 d’octubre de 2024 a la Comunitat Valenciana; en el Decret llei 11/2024, de 12 de novembre, del Consell, pel qual s’adopten mesures administratives i economicopressupostàries per a facilitar la resposta de la Generalitat a conseqüència de la DANA patida per la Comunitat Valenciana els dies 28 i 29 d’octubre de 2024; en el Reial decret llei 6/2024, de 5 de novembre, pel qual s’adopten mesures urgents de resposta davant dels danys causats per la depressió aïllada en nivells alts (DANA) en diferents municipis entre el 28 d’octubre i el 4 de novembre de 2024, i en l’Orde PJC/1222/2024, de 6 de novembre, per la qual es publica l’Acord del Consell de Ministres de 5 de novembre de 2024, pel qual es declara zona afectada greument per una emergència de protecció civil el territori damnificat a conseqüència de la depressió aïllada en nivells alts (DANA) que ha afectat àmplies zones de la Península i Balears entre el 28 d’octubre i el 4 de novembre de 2024, s’ha considerat oportú modificar la Resolució de 19 de desembre de 2023, de la Presidència de l’IVACE abans citada, en el sentit d’estendre el termini d’execució i justificació dels projectes.

En virtut del que antecedix, i de conformitat amb el que disposa l’article 4.2.i del Decret 4/2013, de 4 de gener, del Consell, pel qual s’aprova el Reglament d’organització i funcionament de l’Institut Valencià de Competitivitat Empresarial (IVACE),

RESOLC

*Article únic. Modificació de l'apartat 3 de l'Article 4. Terminis d'execució, justificació i de validesa de justificants de despesa i pagament*

Es modifica l’apartat 3 de l’article 4 de la convocatòria amb la redacció següent:

«3. Terminis d’execució, de justificació i de validesa de justificants de despesa i pagament.

a) El projecte haurà de desenvolupar-se dins del període comprés entre l'1 de gener de 2024 i el 30 de desembre de 2025, i s’entendrà que s’ha iniciat quan s’haja produït el primer compromís de gasto ferm i irreversible.

b) Seran subvencionables els gastos en què s’incórrega en l’execució del projecte sempre que la data del justificant de gasto estiga compresa en el període que s’indica en l’apartat anterior, i almenys un d'ells siga de data posterior a la de sol·licitud de l'ajuda.

c) S’admetran els pagaments efectuats posteriorment a l'1 de gener de 2024 i fins a la data de justificació del projecte, sempre que s’hagen abonat en els terminis de pagament previstos en la normativa sectorial que siga aplicable o, en defecte d’això, en els que establix la Llei 3/2004, de 29 de desembre, per la qual s’establixen mesures de lluita contra la morositat en les operacions comercials.

d) La justificació de l’execució del projecte haurà de presentar-se amb el 2 d’abril de 2026 com a data límit».

DISPOSICIÓ FINAL ÚNICA

La present resolució entrarà en vigor l’endemà de la publicació del seu extracte en el Diari Oficial de la Generalitat Valenciana (DOGV).

Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant la presidenta de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.

  

València, 13 de desembre de 2024

María Ángela Cano García

Presidenta